ישראל באולימפיאדת טוקיו (2020)
ענפים > ספורט מים > שחייה

אנסטסיה גורבנקו הבטיחה את זכאותה להשתתפות במשחקים האולימפיים במשחה ל-200 מטר מעורב אישי לאחר שקבעה תוצאה של 2:12.54 דקות בתחרות שנערכה במרסיי, צרפת. מירון חרותי הבטיח את זכאותו להשתתפות במשחקים האולימפיים במשחה ל-50 מטר חופשי אישי לאחר שקבע תוצאה של 22.01 שניות באליפות העולם בשחייה 2019. בדיוק התוצאה הנדרשת לקריטריון האולימפי. בתחרות שנערכה באמסטרדם בדצמבר 2019 קבע תומר פרנקל במשחה ל-100 מטר פרפר שיא ישראלי חדש של 51.92 שניות ורון פולונסקי קבע במשחה ל-200 מטר מעורב אישי שיא נוער חדש של 1:59.45 דקות ובכך קבעו שניהם את הקריטריון האולימפי. מיכאל לייטרובסקי קבע באליפות ישראל 2021 במשחה ל-100 מטר גב תוצאה של 53.84, ובעקבות זו השיג את הקריטריון להשתתפות במשחקים האולימפיים. באליפות ישראל השיגה גם אנדראה מורז את הקריטריון האולימפי כאשר הוכתרה כאלופת ישראל במשחה ל-100 מטר חופשי עם תוצאה של 54.23 שניות. גל כהן גרומי קבע בתחרות שבע הגבעות שנערכה ברומא ב-25 ביוני במשחה ל-100 מטר פרפר שיא אישי חדש של 51.93 שניות ובכך קבע את הקריטריון האולימפי במשחה זה. יומיים לאחר מכן, הוא קבע במשחה ל-200 מטר מעורב אישי שיא אישי חדש של 1:59.56 דקות, המהווה קריטריון אולימפי. דניס לוקטב קבע שיא ישראלי חדש של 1:46.97 דקות במשחה ל-200 מטר חופשי ואת הקריטריון האולימפי.
נבחרות השליחים של ישראל 4x100 מטר מעורב משולב (אנסטסיה גורבנקו, איתי גולדפדן, תומר פרנקל, ואנדראה מורז) ו-4x200 מטר חופשי (דניס לוקטב, דניאל נמיר, תומר פרנקל, וגל כהן גרומי) סיימו פעמיים במקום ה-10 באליפות העולם בקוואנגג'ו, קוריאה הדרומית ובכך העניקו לישראל השתתפות בשני משחי שליחים אלו במשחקים האולימפיים. נבחרת השליחות של ישראל 4x200 מטר חופשי (אנסטסיה גורבנקו, לאה פולונסקי, אנדי מורז, דריה גולובטי) קבעה תוצאה של 8:00.51 דקות במקצה המוקדמות באליפות אירופה בשחייה 2021. ב-31 במאי 2021, מועד סיום תקופת ההעפלה למשחי השליחים, עמדה נבחרת השליחות בקריטריון של ארבע נבחרות השליחות המהירות ביותר שטרם העפילו למשחקים. המכסות במשחי השליחים ניתנות למדינה וההשתתפות מותנית בכך שלפחות שני שחיינים מכל רביעייה העפילו למקצים האישיים, גם אם לא השיגו את הקריטריון האולימפי באותו סגנון ומרחק של שחיית השליחים וכי יתר השחיינים ברביעייה קבעו את זמן הבחירה האולימפי לסגנון והמרחק הרלוונטי.
השתתפות נבחרת השליחים המשולבת הובטחה לאחר שתומר פרנקל ואנסטסיה גורבנקו קבעו את הקריטריון האולימפי למקצה האישי. השתתפות נבחרת השליחים הובטחה לאחר שגל כהן גרומי קבע את הקריטריון האולימפי. איתי גולדפדן צורף לנבחרת השליחים המשולבת כשחיין החזה ודניאל נמיר צורף לנבחרת השליחים. אולם היות שמלבד גורבנקו ומורז העפילו למקצים אישיים עם קריטריון אולימפי אף שחיינית ישראלית לא עמדה בזמן הבחירה האולימפי ב-200 מטר חופשי, השתתפות נבחרת השליחות בוטלה.
יעקב טומרקין קבע באליפות ישראל במשחה ל-100 מטר גב 53.80 שניות, תוצאה הטובה ב-5 מאיות מהקריטריון האולימפי. עם זאת, תוצאה זו איננה הספיקה לקריטריון הישראלי, לפי מה שהגדיר איגוד השחייה בישראל. כמו כן, באליפות סטוקהולם קבע זמן של 1:59.46 דקות, ובכך השיג את הקריטריון האולימפי ב-200 מטר מעורב אישי. אף על פי שטומרקין לא עמד בקריטריון הישראלי, המחמיר יותר מהקריטריון האולימפי, הוחלט באיגוד השחייה שיצטרף בכל זאת למשלחת ויתחרה בטוקיו.
אביב ברזלי זומנה על בסיס מקום פנוי על ידי פדרציית השחייה הבינלאומית להשתתף במשחה 200 מטר גב על בסיס התוצאה שקבעה בתחרות שבע הגבעות שנערכה ברומא של 2:10.76 דקות. פדרציית השחייה הבינלאומית שיבצה מספר שחיינים ישראלים שכבר העפילו למשחקים למשחים נוספים בהתאם לתוצאותיהם בתקופת העפלה. גורבנקו צורפה למשחים 100 מטר פרפר, 200 מטר חזה ו-400 מטר מעורב אישי. מרוז צורפה למשחים 50 ו-200 מטר חופשי. פולונסקי צורף למשחים 400 מטר מעורב אישי ו-200 מטר חזה. חירותי צורף למשחה 100 מטר חופשי. לוקטב צורף למשחה 400 מטר חופשי. טומרקין צורף למשחה 200 מטר גב. גורבנקו ויתרה על השתתפות במשחים 100 מטר חופשי ו-400 מטר מעורב אישי ולוקטב ויתר על התחרות במשחה ל-400 מטר חופשי.
| שם> שם.נשים | מקצוע> מקצוע.נשים | מוקדמות> תוצאה.נשים | מוקדמות> מקום.נשים | חצי הגמר> תוצאה.נשים | חצי הגמר> מקום.נשים | הגמר> תוצאה.נשים | הגמר> מקום.נשים |
| --- | --- | --- | --- | --- | --- | --- | --- |
| אביב ברזלי | 200 מטר גב | 2:11.13 דקות | 15 Q | 2:12.93 דקות | 15 | לא העפילה | לא העפילה |
| אנסטסיה גורבנקו | 100 מטר גב | 59.90 שניות | 12 Q | 59.30 שניות   שיא ישראל | 8 Q | 59.53 שניות | 8 |
| אנסטסיה גורבנקו | 100 מטר חזה | לא השתתפה | לא השתתפה | לא העפילה | לא העפילה | לא העפילה | לא העפילה |
| אנסטסיה גורבנקו | 100 מטר פרפר | 58.23 שניות | 18 | לא העפילה | לא העפילה | לא העפילה | לא העפילה |
| אנסטסיה גורבנקו | 200 מטר חזה | 2:28.41 דקות | 28 | לא העפילה | לא העפילה | לא העפילה | לא העפילה |
| אנסטסיה גורבנקו | 200 מטר מעורב אישי | 2:10.21 דקות | 7 Q | 2:10.70 דקות | 10 | לא העפילה | לא העפילה |
| אנדראה מורז | 50 מטר חופשי | 25.48 שניות | 30 | לא העפילה | לא העפילה | לא העפילה | לא העפילה |
| אנדראה מורז | 100 מטר חופשי | 54.06 שניות   שיא ישראל | 22 | לא העפילה | לא העפילה | לא העפילה | לא העפילה |
| אנדראה מורז | 200 מטר חופשי | 1:58.97 דקות | 19 | לא העפילה | לא העפילה | לא העפילה | לא העפילה |
גברים
| מירון חרותי | 50 מטר חופשי | 22.01 שניות | 17 | לא העפיל | לא העפיל | לא העפיל | לא העפיל |
| מירון חרותי | 100 מטר חופשי | 49.26 שניות | 29 | לא העפיל | לא העפיל | לא העפיל | לא העפיל |
| יעקב טומרקין | 100 מטר גב | 54.81 שניות | 31 | לא העפיל | לא העפיל | לא העפיל | לא העפיל |
| יעקב טומרקין | 200 מטר גב | 1:59.65 דקות | 28 | לא העפיל | לא העפיל | לא העפיל | לא העפיל |
| גל כהן גרומי | 100 מטר פרפר | לא השתתף | לא השתתף | לא העפיל | לא העפיל | לא העפיל | לא העפיל |
| גל כהן גרומי | 200 מטר מעורב אישי | 1:59.44 דקות | 30 | לא העפיל | לא העפיל | לא העפיל | לא העפיל |
| דניס לוקטב | 200 מטר חופשי | 1:47.68 דקות | 27 | לא העפיל | לא העפיל | לא העפיל | לא העפיל |
| מיכאל לייטרובסקי | 100 מטר גב | 55.34 שניות | 36 | לא העפיל | לא העפיל | לא העפיל | לא העפיל |
| רון פולונסקי | 200 מטר חזה | 2:12.71 דקות | 27 | לא העפיל | לא העפיל | לא העפיל | לא העפיל |
| רון פולונסקי | 200 מטר מעורב אישי | 1:58.95 דקות | 26 | לא העפיל | לא העפיל | לא העפיל | לא העפיל |
| רון פולונסקי | 400 מטר מעורב אישי | 4:21.50 דקות | 27 |  |  | לא העפיל | לא העפיל |
| תומר פרנקל | 100 מטר פרפר | 51.99 שניות | 21 | לא העפיל | לא העפיל | לא העפיל | לא העפיל |
| נבחרת שליחים: דניס לוקטב דניאל נמיר תומר פרנקל גל כהן גרומי | שליחים 4X200 מטר חופשי | 7:08.65 דקות  שיא ישראל  1:46.64 דקות  שיא ישראל  1:47.41 דקות 1:48.19 דקות 1:46.41 דקות | 10 |  |  | לא העפילו | לא העפילו |
משולב (2 שחייניות ו-2 שחיינים)
| נבחרת שליחים: אנסטסיה גורבנקו איתי גולדפדן גל כהן גרומי אנדראה מורז | שליחים 4X100 מטר מעורב | 3:43.94 דקות שיא ישראל  59.59 שניות 59.65 שניות 51.06 שניות 53.64 שניות | 8 Q |  |  | 3:44.77 דקות 59.55 שניות 59.86 שניות 51.58 שניות 53.78 שניות | 8 |